钦定古今图书集成/明伦汇编/氏族典/第573卷 > 完颜宗弼
## 钦定古今图书集成/明伦汇编/氏族典/第573卷 > 完颜宗弼

按《金史梁王宗弼传》，“宗弼本名斡啜，又作兀术”，亦作
“斡出，或作晃。斡出，太祖第四子也。宗望伐宋，宗弼从
军，取汤阴县，降其卒三千人，以三千骑薄汴城。宗望
薨，宗辅为右副元帅，徇地淄青，攻大名府。宗弼军复
先登，破其城。河北平，宋主奔于江南。宗弼等分道伐
之，自江宁取广德军路，追袭宋主于越州，遂攻杭州”
取之。宋主奔明州。宗弼留攻明州，克之，宋主奔温州。
宗弼军自杭州，遂取秀州、平江。宋韩世忠以舟师扼
江口，宗弼乃因老鹳河故道，开三十里，通秦淮，一日
一夜而成。宗弼乃得至江宁，以火箭射世忠舟，歼焉。
宗弼渡江北还，遂从宗辅定陕西。天会十五年，为右
副元帅，封沈王。宋岳飞、韩世忠分据河南州郡要害，
复出兵涉河东，驻岚、石、保德之境，以相牵制。宗弼率
众取亳州及顺昌府、嵩、汝等州，相次皆下，还军于汴。
皇统三年，为太师、领三省事，都元帅，领行台尚书省
事如故。皇统八年，薨。大定十五年，谥忠烈。十八年，配
享太宗庙庭。子孛迭。

===完颜宗隽===按《金史陈王宗隽传》：“宗隽，太祖子，本名讹鲁观。天会
十四年为东京留守。天眷元年入朝，为尚书左丞相，
加开府仪同三司，兼侍中，封陈王。二年，拜太保，领三
省事，进封兖国王，既而以谋反诛。”